Unionens politik på miljøområdet skal bidrage til forfølgelse af nedennævnte mål: — bevarelse, beskyttelse og forbedring af miljøkvaliteten — beskyttelse af menneskers sundhed — en forsigtig og rationel udnyttelse af naturressourcerne — fremme på internationalt plan af foranstaltninger til løsning af de regionale og globale miljøproblemer, og navnlig bekæmpelse af klimaændringer (Artikel 191, stk. 1, TEUF) Unionen og medlemsstaterne sørger for, at de nødvendige betingelser for udviklingen af EU-industriens konkurrenceevne er til stede. Med henblik herpå tager deres indsats i overensstemmelse med et åbnet og konkurrencepræget markedssystem sigte på: — at industrien hurtigere kan tilpasse sig strukturforandringerne — at fremme et klima, der er gunstigt for initiativer og udvikling af virksomheder overalt i Unionen, navnlig små og mellemstore virksomheder — at fremme et klima, der er gunstigt for samarbejde mellem virksomheder — at fremme udnyttelsen af det industrielle potentiale i politikkerne for innovation, forskning og teknologisk udvikling. (Artikel 173, stk. 1, TEUF) Med henblik på gennemførelsen af artikel 90 og under hensyntagen til transportspørgsmålenes særlige karakter fastsætter Europa-Parlamentet og Rådet efter den almindelige lovgivningsprocedure og efter høring af Det Økonomiske og Sociale Udvalg og Regionsudvalget: a) fælles regler for international transport til eller fra en medlemsstats område eller gennem en eller flere medlemsstaters områder b) de betingelser, under hvilke transportvirksomheder har adgang til at udføre interne transporter i en medlemsstat, hvor de ikke er hjemmehørende c) foranstaltninger til forbedring af transportsikkerheden d) alle andre formålstjenlige bestemmelser. (Artikel 91, stk. 1, TEUF)

Mål Inden for rammerne af Lissabon-strategien for vækst og beskæftigelse har Den Europæiske Union vedtaget foranstaltninger til at fremme og udvikle konkurrenceevne og innovation. Disse foranstaltninger omfatter oprettelsen af et rammeprogram for konkurrence og innovation (CIP) 2007-2013 (afgørelse 1639/2006/EF), navnlig med programmet Intelligent Energi — Europa (IEE) og Iværksætter- og innovationsprogrammet (EIP). De omfatter også Marco Polo-programmet (forordning (EF) nr. 1692/2006). De vigtigste mål er at fremme virksomhedernes, især SMVs konkurrenceevne, fremme alle former for innovation, herunder økoinnovation, at fremme energieffektivitet og nye og vedvarende energikilder i alle sektorer, herunder transport. Som led i disse EU programmer skal organet udføre opgaverne vedrørende EU-støtte, bortset fra evaluering af programmer, overvågning af lovgivningen, strategiundersøgelser eller andre foranstaltninger, der henhører under Kommissionens enekompetence.

Opgaver At gennemføre EU-programmer i henhold til de beføjelser, Kommissionen har uddelegeret til det: — at forvalte alle faser i specifikke projekter — at træffe alle dispositioner, der er nødvendige for at forvalte EU-programmer, særlig budgetgennemførelsen, herunder tildeling af kontrakter og tilskud — at indsamle og analysere alle oplysninger, der er nødvendige for at målrette gennemførelsen af programmet, og fremsende dem til Kommissionen og at fremme koordinering og synergi mellem programmerne — for så vidt angår EIP, er organet ansvarligt for projekt- og netværksforvaltning af Enterprise Europe Network, pilotprojekter og markedsintroduktionsprojekter inden for økoinnovation og innovationsaktioner med en høj grad af standardisering (IP Base projektet).

1 — Styrelseskomitéen Består af fem medlemmer udpeget af Europa-Kommissionen. Styrelseskomitéen vedtager organets årlige arbejdsprogram, når Europa-Kommissionen har godkendt det. Den vedtager endvidere organets driftsbudget og dets årlige aktivitetsrapport. 2 — Direktøren Udnævnes af Europa-Kommissionen. 3 — Ekstern revision Revisionsretten. 4 — Decharge-myndighed Parlamentet efter henstilling fra Rådet.

Budget A) 203,1 (204,8) million euro (100 % fra EU’s almindelige budget). Organet gennemfører aktivitetsbudgettet under Kommissionens ansvar. — for IEE 72,1 (55,8) million euro — for EIP-øko-innovation 32,2 (27,9) millioner euro — for EIP-netværk 32,0 (82,8) millioner euro — for MP 66,9 (38,3) millioner euro. B) 13,3 (11,5) millioner euro (100 % tilskud fra Unionen) til driftsbudgettet, som organet selv disponerer over. Ansatte pr. 31. december 2009 37 (36) stillinger i stillingsfortegnelsen, hvoraf 28 (27) var besat. Kontraktansatte: 110 (108) planlagte stillinger, hvoraf 113 (104) var besat. Ansatte i alt: 141 (131) Der varetager følgende opgaver: Operationelle opgaver: 118 (110) Administrative opgaver: 23 (21).